दिगम्बर कामत

दिगम्बर कामत (जन्म ८ मार्च १९५४) एक भारतीय राजनीतिज्ञ हुन्। उनी जुन २००७ देखि मार्च २०१२ सम्म गोआका मुख्यमन्त्री थिए। उनको उत्तराधिकारीको रूपमा उनी पश्चात मनोहर पर्रिकर गोआका मुख्यमन्त्री भएका थिए। सन् २००६ देखि उनी स्वीमिङ फेडेरेसन अफ इन्डियाका अध्यक्ष रहेका छन्। हाल उनी गोआ विधान सभामा विपक्षी दलका नेताको रूपमा रहेका छन्।

शुरूआती जीवन
दिगम्बर कामतको जन्म मडगावँमा भएको हो। उनले विज्ञान विषयमा स्नातक (बिएस्सी) गरेका छन्।

राजनीतिक चर्या
भारतीय राष्ट्रिय काङ्ग्रेसको टिकट नपाए पछि सन् १९९४ मा भारतीय राष्ट्रिय काङ्ग्रेस छोडेर उनी भारतीय जनता पार्टीमा गएका थिए। सन् २००५ मा राज्यको भारतीय जनता पार्टीको सरकार त्यागेर उनी पुनः काङ्ग्रेसमा फर्किए। राजीनामा र गठबन्धन टुटेपछि बहुमत पुग्न नसक्दा २५ जुलाई २००७ मा कामतको सरकार अल्पमतमा पर्यो। तथापि उनले सरकारलाई बचाउन सफल भए र त्यसपछिका ५ वर्ष, सन् २०१२ सम्म उनले गोआको मुख्यमन्त्रीको पदभार सम्हाले। गोआ विधान सभा चुनावमा भाजपाले काङ्ग्रेसको ९ सिटको विरुद्धमा २४ सिट प्राप्त गरेपछि ६ मार्च २०१२ मा उनले मुख्यमन्त्रीको पदबाट राजिनामा दिएका थिए। 

व्यक्तिगत जीवन
दिगम्बर कामतको विहे आशासँग भएको थियो। उनका दुईवटा सन्तान छन् - दीपाली र योगी।

सन्दर्भहरू

बाह्य कडीहरू
श्री दिगम्बर कामतको आधिकारिक वेबाइट 
MGP withdraws support; Victoria quits
श्री दिगम्बर कामत

Category:गोआका मुख्यमन्त्रीहरू
Category:जीवित मानिसहरू
Category:सन् १९५४ का जन्महरू
Category:गोआमा भ्रष्टाचार
Category:मडगावँका मानिसहरू
Category:गोआमा भारतीय राष्ट्रिय काङ्ग्रेसका राजनीतिज्ञहरू
Category:गोआ विधान सभाका सदस्यहरू
Category:गोआमा भारतीय जनता पार्टीका राजनीतिज्ञहरू